text: नेपाल : भाजपा यूपीए के उन पूर्वाग्रहों से छुटकारा पाने के लिए भारत की नेपाल नीति की समीक्षा करेगी, जिनसे नेपाल में घटी घटनाओं पर भारत का प्रत्युत्तर प्रभावित रहा, यह आवश्यक है क्योंकि नेपाल के साथ हमारी देश की सभ्यता का इतिहास एक जैसा है। भारत-नेपाल के सम्बन्धों का आधार मित्रतापूर्ण, पारस्परिक सहयोग और हितों के सामंजस्य पर टिका होना चाहिए। इस उद्देश्य के लिए वर्तमान व्यवस्था की समीक्षा की जाएगी और बातचीत के आधार पर पारस्परिक हितों और लाभों को ध्यान में रखकर बदलाव लाया जाएगा। भाजपा चाहेगी कि नेपाल एक स्थिर, समृध्द देश बनकर उभरे और हमारा प्रयास रहेगा कि युगों पुराने भाई-चारे के बंधनों को मजबूत किया जाए।